******I. KÖZÖS ÜGYEINK KONFERENCIA**

 **GONDOSKODUNK, TEHÁT VAGYUNK**

**2018. FEBRUÁR 28.**

**Marczibányi Téri Művelődési Központ**

*Első rendezvényünk célja egy közös jövőtervezést elindító szakmai-emberi párbeszéd*

*döntéshozók, szakemberek és érintettek részvételével.*

**Program**

9.00.- Regisztráció, ismerkedés

9.30.- **Köszöntő**

**Miért kulcsfontosságú a Gondoskodásról beszélni**? Földesi Erzsébet, főtitkár, Fogyatékos Emberek Szervezeteinek Tanácsa

9.40.- **JELENÜNK** - helyzetkép az érintettek szemszögéből

* Az ápolási díj és a munka, ami mögötte van – Gyöngyszem Szülői Egyesület képviselője
* A támogató szolgálat, fogyatékos emberek társadalmi aktivitásának növelésére – felkérés alatt: Kerti Andrea vezető, Barnabás Református Támogató Szolgálat
* Nappali ellátó intézmények - Péntek Imréné GEMMA Központ

10. 00.- **A Gondoskodás emberi jogi megközelítése** – MEOSZ emberi jogi szakértője

 **Kinek a kötelessége a Gondoskodás?**

* **fr. Szabó József OFM** vikárius, az Autista Segítő Központ lelki igazgatója
* Kováts Eszter politológus, Friedrich-Ebert-Stiftung
* Gyarmati Andrea szociológus

10.40.- Hozzászólások

11.00.- Szünet

11.30.- **JÖVŐNK** – **Családban, közösségben élésünket meghatározó irányelvek**

 Pálfay Erzsébet Három Királyfi, Három Királylány Mozgalom hálózatvezetője

11.45.- **Négy éves tervünk - konkrét koncepciók bemutatása az érintettektől**

* Ápolási segélyből foglalkoztatási jogviszony - Lépjünk, hogy léphessenek! Közhasznú Egyesület
* Ideális támogató szolgálat – Hegedűs Lajos, Mozgássérültek Somogy Megyei Egyesülete
* (Családi) Nappali foglalkoztatók/ ellátó intézmények súlyosan- halmozottan sérülteknek is

12.15.- **Négy éves tervük** – **konkrét koncepciók bemutatása a kormány/döntéshozók, pártok képviselőinek részvételével**

felkérés alatt: Czibere Károly Szociális ügyekért és társadalmi felzárkóztatásért felelős államtitkár

Pártok szakmapolitikusai felkérés alatt: MSZP, LMP, Jobbik, Együtt, DK, PM, Momentum

13.20.- Közönség kérdései, hozzászólások

13.50.- **Summa,** rendezvény zárása

**Helyszín: Marczibányi Téri Művelődési Központ Színházterem, Budapest 1022 Marczibányi tér 5/A.**

*Mindenki kerülhet életének egy bizonyos szakaszában olyan helyzetbe, hogy Ő maga gondoskodásra szorul, vagy komoly segítségre lenne szüksége családtagjairól, szeretteiről való gondoskodásban, ápolásban. Tehát nem egy szűk réteget érintő marginális problémáról van szó, hanem mindannyiunk közös ügyéről.*

 *Ezt felismerve célunk, hogy a*

***GONDOSKODÁS legyen közös társadalmi ügy.***

*Szeretnénk elérni, hogy a* ***társadalmi szintű gondoskodás*** *elve az ebben érvényesülő számos szempont megismerése révén közös üggyé váljon, s az érintettek egyenrangú szerep- és felelősségvállalása mellett egy összefogás valósuljon meg.*

*Ezáltal a fogyatékossággal élők, illetve családjaik ügye kikerülhet végre a kínos, terhes megítélés alól és a problémákra magas minőségű válaszok, cselekvési terv és konkrét intézkedések születhetnek.*

*Fontos lenne a korábbi szemlélettel szemben magától értetődővé tenni a társadalmi közgondolkozás és a megvalósuló intézkedések szintjén is, hogy* ***a fogyatékossággal élőket és valamennyi gondoskodásra, ápolásra, ellátásra szoruló egyént természetesen megillet az a jog, hogy családjukban, a lakóhelyükön vagy önállan élhessenek.*** *Fontos lenne, hogy az ehhez szükséges feltételek megteremtése a megfelelő szemlélet kialakításának köszönhetően magától értetődő módon következzen mikro-és makró szinten egyaránt.*

*Az ehhez szükséges hiányok pótlása és anomáliák megszüntetése semmiképpen sem egyik vagy másik szereplő kizárólagos feladata.*

*A magas támogatási szükségletű személyek (fogyatékossággal élők, idősek, betegek) ápolása és gondozása a humánum kiemelkedő megnyilvánulása, olyan magas minőségű emberi érték, munka és olyan társadalmi minta, amely miatt nemhogy anyagi és szoció-ökonómiai hátrányba nem kerülhetnének az érintettek, de támogatás illeti meg őket anyagi, intézményi és mentális segítségnyújtás formájában.*

*Szeretnénk elérni, hogy a társadalmi szintű gondoskodás egy olyan új, és mindenki által megélt pozitív fogalom – akár egy új paradigma – legyen, amelyet szem előtt tartunk vezetőként, beosztottként, szülőként, és szüleink gyerekeiként. Célunk, hogy ez természetessé váljon a társadalom egyenrangú tagjaiként velünk élő rászoruló személyekkel kapcsolatos hozzáállásban az egyén és a közösség szintjén egyaránt.* ***Legyen evidencia a gondoskodás és az ehhez biztosított támogatás eszméje!***

**Szeretettel várjuk!**

A rendezvény szervezői:

Fogyatékos Emberek Szervezeteinek Tanácsa; Lépjünk, hogy léphessenek! Közhasznú Egyesület; Önállóan lakni, közösségben élni csoport.

További információ: kozosugyeinkkonferencia@gmail.com